દમ લગા કે હૈસાનું મોહ..મોહ કે ધાગે અને સુલતાન ફિલ્મનું બુલયા જેવા ગીત ગાઈને રાતોરાત પ્રસિદ્ધિ મેળવનાર પાપોનનું નામ આજે બોલિવૂડમાં ટોપના સિંગરોમાં લેવાય છે. કદાચ આ જ કારણોસર તેને એન્ડ ટીવી પર આવી રહેલા ‘ધ વોઇસ ઓફ ઇન્ડિયા કિડ્સ-ટુ’નો જજ બનાવવામાં આવ્યો હતો, પરંતુ તે ગરિમાને પાપોન સાચવી શક્યો નહીં માટે જજમાંથી તેને બરખાસ્ત કરવામાં આવ્યો છે. જોકે પાપોનનું કહેવું છે કે તેણે જાતે જ જજની ખુરશી છોડી છે. વાત જે હોય પણ અત્યારે પાપોન પોતાની જાતને સાચી સાબિત કરવા માટે પ્રયાસ કરી રહ્યો છે.